การคืนดีกับแฟนหนุ่มหลังการทะเลาะ การขอคืนดีกับเพื่อนผู้ชายหลังจากทะเลาะกัน การรู้ว่าคุณไม่ควรทำอะไรในสถานการณ์นั้น
หากคุณเพิ่งทะเลาะกับแฟนของคุณ คุณก็อาจจะต้องการคืนดีในทันที อย่างไรก็ตาม หากเขาดูโกรธคุณอย่างจริงใจ คุณอาจจะต้องถอยออกมาก่อน ถึงแม้คุณจะไม่อยากรอต่อไปเพื่อให้เขาหายโกรธแต่คุณควรให้เวลากับเขาสัก 2-3 วันจนกว่าเขาจะใจเย็นลงและพร้อมที่จะคุยกับคุณมากขึ้น ถึงแม้คุณต้องการรีบร้อนแต่หากคุณพยายามคุยกับเขาเร็วเกินไป มันอาจจะนำไปสู่การทะเลาะอีกครั้งหรือความเข้าใจผิดที่มากขึ้น  หากเขาเมินเฉยคุณอย่างสิ้นเชิงและทำตัวเย็นชาเมื่อคุณเข้าหาเขาก็แปลว่าเขายังไม่พร้อม จงอย่าฝืน เมื่อเขาเปิดใจกับการสบตาและคุยกับคุณก็อาจแปลว่าเขาพร้อมที่จะคุย เมื่อเวลาผ่านไปสักพักและแฟนของคุณดูใจเย็นลงและพร้อมที่จะคุยมากขึ้น คุณก็ควรหาสถานที่เงียบที่สามารถอยู่กันตามลำพังเพื่อมีบทสนทนาที่มีความหมาย ทำให้มั่นใจว่าคุณเลือกเวลาที่เหมาะสมเมื่อเขาไม่เครียดเกี่ยวกับบางอย่างและดูพร้อมที่จะคุย การเลือกเวลาที่เหมาะสมสามารถช่วยให้ทุกอย่างเป็นไปอย่างราบรื่นมากขึ้น   ทำให้เขารู้ว่าคุณต้องการคุยกับเขาแทนที่จะเข้าหาเขาเมื่อเขายังไม่ได้ตั้งตัวและทำให้เขาประหลาดใจด้วยบทสนทนา ถึงแม้ว่าเขายังไม่อยากคุยแต่เขาน่าจะยอมคุยกับคุณดีกว่าที่คุณทำให้เขาประหลาดใจ ไม่ว่าคุณจะอยู่ที่ไหน ทำให้มั่นใจว่าจะไม่มีใครเข้ามาขัดจังหวะในขณะที่คุย หากคุณรู้สึกว่าคุณทำพลาด คุณก็จะต้องเปิดใจเกี่ยวกับมัน อย่าเพียงพูดว่า “ฉันเสียใจที่เธอโกรธฉันเพราะฉัน…” แล้วกล่าวโทษเขาที่ทำตัวเกินไป แทนที่จะทำแบบนั้น คุณต้องสบตา พูดช้าๆ กำจัดสิ่งรบกวนแล้วพูดว่า “ฉันขอโทษจริงๆ ในสิ่งที่ฉันทำ”  คุณสามารถพูดถึงมันและอธิบายให้ชัดเจนว่าคุณรู้สึกอย่างไรและทำไมคุณถึงทำแบบนั้นและสิ่งนั้นทำให้คุณเจ็บปวดมากเท่าไหร่ที่ได้รู้ว่าคุณทำร้ายจิตใจเขา มันขึ้นอยู่กับสิ่งที่คุณรู้สึกและสิ่งที่คุณพร้อมจะรู้สึก แน่นอนว่าถ้าเขาเป็นฝ่ายผิด คุณต้องหลีกเลี่ยงการขอโทษเพียงเพื่อจะทำให้ทุกอย่างดีขึ้นและควรนึกถึงว่าคุณต้องการให้เขาอยู่ในชีวิตของคุณหรือไม่แทน หากคุณได้พูดในส่วนของคุณและเขาตั้งใจฟัง คุณก็ควรตั้งใจฟังเขาเมื่อเขาบอกคุณว่าเขารู้สึกอย่างไร คุณสามารถสบตาเขา หยุดทั้งตัวให้นิ่งและรับฟังสิ่งที่เขาพูด คุณอาจจะประหลาดใจกับความรู้สึกที่เขามี หลีกเลี่ยงการขัดจังหวะเพื่อโต้เถียงเขาในขณะที่เขากำลังพูดหรือทำเหมือนว่าคุณไม่เห็นด้วยกับสิ่งที่เขาพูด ทำให้เขารู้ว่าคุณใส่ใจเขามากพอที่จะรับฟังเขาก่อน   ถึงแม้ว่าคุณจะรู้สึกว่าเขากำลังเข้าใจผิดกับสิ่งที่เกิดขึ้น แต่คุณควรรับฟังเรื่องราวของเขาก่อน เมื่อเขาบอกเรื่องราวของคุณเสร็จแล้ว คุณทั้งคู่สามารถพูดเกี่ยวกับสิ่งที่เกิดขึ้นและแก้ปัญหาเพื่อหาข้อตกลงและคืนดี หากคุณรับฟังอย่างตั้งใจ คุณอาจจะเห็นว่าเขามีเรื่องราวมากมายกว่าที่คุณคิด คุณอาจจะตระหนักได้ว่าคุณทำให้เขาเสียใจในแบบที่คุณไม่ได้ตั้งใจ หากคุณได้คืนดีกับแฟนก็ดีใจด้วย คุณสามารถเดินหน้าต่อไปในชีวิตตราบใดที่คุณไม่ทำผิดซ้ำซาก กอดหรือจูบเขาและใกล้ชิดทางร่างกายเมื่อคืนดี ทำให้มั่นใจว่าเขาหายโกรธอย่างแท้จริงและคุณไม่ได้กำลังทำให้เขารู้สึกไม่สบายใจ คุณไม่ควรใช้การแสดงความรัก เช่น การจูบเพื่อทำให้เขาหายโกรธเพราะมันจะไม่เป็นผลดีในระยะยาว เมื่อคุณกำลังง้อเขา การแสดงความรักทางกายเป็นสิ่งที่สำคัญในการสานต่อความสัมพันธ์ แม้แต่การสัมผัสมือ บีบหัวไหล่หรือจูบหน้าผากก็มักจะได้ผลในการช่วยให้คุณคืนดี เมื่อคุณกำลังทำตัวให้น่ารัก คุณและแฟนสามารถเริ่มใกล้ชิดกันได้ครั้ง อย่ากลัวที่จะทำให้เขารู้ว่าเขามีค่ามากแค่ไหน คุณเสียใจมากแค่ไหนเมื่อเขาโกรธและคุณมีความสุขมากแค่ไหนที่เขากลับมาในชีวิตของคุณ พูดอย่างจริงใจว่าเขามีค่ามากแค่ไหนสำหรับคุณหรือแม้แต่แสดงให้เขาเห็นว่าคุณชอบอารมณ์ขัน ความฉลาดหรือนิสัยอื่นๆ ของเขามากแค่ไหน  อย่ายอมเขาหรือบอกว่าคุณรักเขาหัวปักหัวปำหากคุณไม่รู้สึกแบบนั้น พูดอย่างจริงใจว่าคุณรู้สึกอย่างไรกับเขา บอกให้เขารู้ว่าชีวิตของคุณสบเส้าแค่ไหนตั้งแต่คุณทะเลาะกันและมันยากแค่ไหนที่ต้องผ่านไปแต่ละวันโดยไม่มีเขา อย่าคิดว่าความโรแมนติกมีไว้สําหรับผู้ชายเท่านั้น ผู้หญิงสามารถเป็นคนโรแมนติกได้เช่นเดียวกับผู้ชายและคุณตกหลุมรักกับสิ่งที่โรแมนติกที่แฟนของคุณทำให้ ทำแผ่นซีดีให้เขา หาตั๋วคอนเสิร์ตของวงดนตรีโปรดของเขา เขียนจดหมายถึงเขาว่าเขามีค่ามากแค่ไหนสำหรับคุณหรือพาเขาไปเดทที่เซอร์ไพรส์ การกระทำเหล่านี้สามารถทำให้แฟนของคุณเห็นได้ว่าคุณไม่ชอบการทะเลาะเขามีค่ามากแค่ไหนสำหรับคุณ แน่นอนว่ามันไม่เกี่ยวว่าคุณใช้เงินกับเขามากแค่ไหนและเงินจะไม่แก้ปัญหาให้กับคุณแต่ความคิดและความพยายามต่างหาก อีกหนึ่งสิ่งที่คุณสามารถทำเพื่อให้แฟนกลับมาคืนดีคือทำสิ่งใหม่ที่น่าตื่นเต้นที่เขาอยากทำมานาน บางทีเขาอาจจะอยากปีนหน้าผา ไปฟิตเนสและเราดูว่าคุณชอบทำสิ่งนี้หรือไม่ บางทีเขาอาจจะอยากดูการแข่งขันเบสบอลกับคุณ ไปกับเขาแล้วอย่าบ่นหากคุณไม่ชอบกีฬา บางทีเอาอาจจะพูดถึงร้านอาหารที่เพิ่งเปิดใหม่ คุณก็ควรจองโต๊ะเพื่อเซอร์ไพรส์เขา  สิ่งสำคัญที่สุดคือคุณสามารถหาไอเดียเป็นของตัวเอง สิ่งนี้จะแสดงว่าคุณใส่ใจกับสิ่งที่เขาสนใจ ทำให้มั่นใจว่าเขาพร้อมที่จะคืนดีก่อนที่คุณจะวางแผนกิจกรรมเพื่อเซอร์ไพรส์เขาเพราะแผนของคุณอาจจะล่ม หลังจากที่คุณและแฟนคืนดีกันแล้ว คุณควรระมัดระวังเป็นพิเศษ อย่าหยิบยกประเด็นที่อ่อนไหวโดยเฉพาะอย่างยิ่งประเด็นที่ทำให้คุณทะเลาะกันตั้งแต่แรกและทำสิ่งต่างๆ ให้สงบ เบาบางและสนุก คุณไม่ควรทำตัวเหมือนเป็นอีกคนเพื่อเอาใจเขาแต่คุณควรใส่ใจเวลาที่คุณพูดและพยายามหลีกเลี่ยงการทะเลาะกันอีกครั้ง  หากคุณต้องการเดินหน้าต่อไปในความสัมพันธ์ก็ควรให้เวลากับเขาก่อนที่คุณจะพูดว่า “ฉันรักคุณ” เป็นครั้งแรก ย้ายไปอยู่ด้วยกัน ไปเที่ยวด้วยกันหรือทำอะไรก็ตามเพื่อก้าวไปอีกขั้น มันสำคัญที่ต้องคืนดีกับแฟนแต่การง้อใครบางคนก็มีขีดจำกัด หากคุณพยายามคุยกับเขาซ้ำแล้วซ้ำเล่า แสดงความรักให้กับเขาด้วยจดหมายรัก โทรหาเขาตลอดเวลาหรือถามเขาว่ารักคุณหรือไม่ก็แปลว่าคุณกำลังแสดงความไม่มั่นใจในความสัมพันธ์ในออกมาและคุณจะทำให้การเยียวยาหลังการทะเลาะยากขึ้นกว่าเดิม แทนที่จะทำแบบนั้น คุณต้องค่อยเป็นค่อยไปและเชื่อมั่นว่าความสัมพันธ์ของคุณจะแข็งแกร่งขึ้นตามกาลเวลา หากเขายกโทษให้คุณแล้วแต่ต้องการพื้นที่ส่วนตัวก็ควรให้เวลากับเขาและเขาจะมาหาคุณเมื่อพร้อม เมื่อเพื่อนชายคนหนึ่งของคุณโกรธคุณ คุณอาจจะต้องการบอกให้เพื่อนคนอื่นรับรู้ อย่างไรก็ตาม คุณควรหลีกเลี่ยงการพูดถึงมันนอกเสียจากว่าคุณต้องการคำปรึกษาเกี่ยวกับวิธีการแก้ไขสถานการณ์ หากคุณพูดถึงเขาในแง่ไม่ดีหรือพูดใส่ร้ายเขาเมื่อเขาไม่ได้อยู่ตรงนั้น เขาก็อาจจะได้ยินและจะโกรธคุณมากขึ้นกว่าที่เคย ความจริงแล้วมันจะเป็นการดีกว่าหากคุณพูดถึงสิ่งที่ดีเกี่ยวกับเขาลับหลังเขาเพราะเขาน่าจะยกโทษให้คุณเมื่อเขารับรู้ มันอาจจะยากสำหรับผู้ชายที่จะซื่อสัตย์กับอีกฝ่ายแต่หากคุณต้องการเดินหน้าต่อไปในมิตรภาพ ความซื่อสัตย์คือสิ่งที่ดีที่สุด ทำให้เขารู้ว่าอะไรคือสาเหตุของการทะเลาะและคุณหวังว่าคุณจะทำอะไรให้แตกต่างออกไป การเป็นคนที่จริงใจและเปิดเผยกับเขาในช่วงเวลานี้จะทำให้เขาเคารพคุณมากขึ้นและทำให้เขาไว้ใจและต้องการเป็นเพื่อนกับคุณอีกครั้ง ทำให้เขารู้ว่าคุณรู้สึกอย่างไรและต้องการอะไรจากบทสนทนานี้ อย่าทำเล่นตัวเพราะคุณกลัวที่จะแสดงความรู้สึกที่แท้จริงออกมา บอกเขาว่าคุณรู้สึกแย่เกี่ยวกับการทะเลาะและคุณไม่อยากโกรธกับเขาและคุณชื่นชมมิตรภาพและไม่สามารถจินตนาการชีวิตที่ไม่มีเขาได้ หากคุณทำพลาด มันก็ถึงเวลาที่ต้องยอมรับและบอกเขาว่าคุณทำอะไรและคุณรู้สึกอย่างไรเพื่อที่คุณทั้งคู่จะได้เดินหน้าต่อไป เพียงแค่พูดว่า “ฉันขอโทษที่ทำให้เธอเสียใจ ฉันสำนึกผิดแล้ว” อย่าขอโทษเขาแบบก้ำกึ่งเพื่อที่คุณจะได้เดินหน้าต่อไป แสดงให้เขาเห็นว่าคุณหมายความแบบนั้นจริงๆ หากคุณสนิทกับเขา มันก็ไม่ใช่เรื่องผิดที่จะกอดเขา หากคุณทั้งคู่คืนดีกันและตื่นเต้นที่ได้เป็นเพื่อนกันอีกครั้งก็ควรกอดกันฉันเพื่อนเพื่อทำให้เขารู้ว่าเขามีค่าแค่ไหนสำหรับคุณ ผู้ชายมักไม่ใช้คำพูดในการชื่นชมมิตรภาพ เพราะฉะนั้น หากคุณเป็นคนขี้อายที่จะพูดเกี่ยวกับมัน คุณควรบอกเขาว่าคุณรู้สึกอย่างไรและกอดเขาเพื่อทำให้เขามั่นใจ หากคุณไม่เคยกอดเขามาก่อน คุณอาจจะรู้สึกประหม่าแต่มันไม่ใช่เรื่องใหญ่หากคุณทำเหมือนว่ามันเป็นเรื่องปกติ หลังจากที่คุณคืนดีกันแล้ว คุณสามารถทำตัวดีกับเขาเป็นพิเศษโดยไม่ทำให้มันดูโจ่งแจ้งว่าคุณกำลังเอาใจเขาเพื่อที่เขาจะรู้สึกดีกับคุณอีกครั้ง ช่วยเหลือเขา เช่น ไปซื้อกาแฟให้เขาหากเขาต้องการหรือช่วยเขาเตรียมตัวสอบหรือเตรียมตัวสัมภาษณ์งาน คุณยังสามารถเอาใจเขาด้วยความใส่ใจและความเคารพเป็นพิเศษและหลีกเลี่ยงการว่าร้ายเขาหรือพูดอะไรที่ไม่คิด หากคุณสามารถนึกถึงบางสิ่งที่เขาต้องการทำมานาน เช่น ไปดูคอนเสิร์ตหรือดูหนังก็ชวนควรเขาไปด้วย หากคุณต้องการพิสูจน์ว่าคุณได้รับบทเรียนแล้ว คุณก็ควรระมัดระวังและเดินหน้าต่อไป หลีกเลี่ยงการทะเลาะกับเขาอีกและที่สำคัญไปกว่านั้นคือหลีกเลี่ยงการทำสิ่งที่ทำให้คุณทะเลาะกันในตอนแรก ใส่ใจเป็นพิเศษกับวิธีที่คุณวางตัวและเรียนรู้ภาษากายและสีหน้าของเขาเพื่อรู้ว่าเขากำลังเสียใจหรือไม่สบายใจและป้องกันไม่ให้สิ่งนี้เกิดขึ้น  หากคุณยังมัวทำสิ่งเดิมและทะเลาะกันอีกครั้ง คุณจะไม่สามารถมีมิตรภาพที่เติมเต็มได้ หากคุณใส่ใจเพื่อนของคุณจริงๆ คุณก็ควรยินยอมที่จะเปลี่ยนแปลง สิ่งที่คุณควรหลีกเลี่ยงคือการขอโทษเขาผ่านทางข้อความ facebook อีเมลหรือวิธีอื่นที่คุณไม่จำเป็นต้องยืนอยู่ตรงหน้าเขา การสร้างความพยายามจะทำให้เขาเห็นว่าคุณใส่ใจและไม่ใช่คนขี้ขลาด แน่นอนว่าหากมีสถานการณ์ที่พิเศษ เช่น คุณอยู่ห่างจากเขาหลายร้อยกิโลเมตร คุณก็สามารถโทรหาแต่คุณควรทำตัวเข้มแข็งและขอโทษต่อหน้าเพื่อแสดงให้เห็นว่าเขาคู่ควรกับการพยายาม  หากคุณขอโทษขอทางอินเตอร์เน็ตหรือทางข้อความมือถือ เขาจะคิดว่าคุณไม่ใส่ใจมากพอที่จะใช้เวลาและความพยายาม หากคุณไม่ขอโทษเขาต่อหน้า เขาอาจจะไม่ตอบคุณ สิ่งนี้ไม่ใช่วิธีที่ดี แน่นอนว่าคุณอาจจะประหม่าที่ต้องรู้ว่าเขาโกรธคุณหรือไม่แต่การถามเขาซ้ำแล้วซ้ำเล่าจะยิ่งทำให้ทุกอย่างแย่ลง ถึงแม้ว่าคุณคิดว่าการถามเขาหลายครั้งจะทำให้เขาหายโกรธเร็วขึ้นแต่มันจะยิ่งทำให้เขาโกรธคุณนานขึ้นเพราะมันจะย้ำเตือนเขาถึงสิ่งที่เกิดขึ้น ความจริงคือเมื่อเขาหายโกรธคุณจริงๆ คุณก็จะรู้เอง การถามเขาหลายรอบจะไม่เปลี่ยนแปลงอะไร หากคุณต้องการให้เขาหายโกรธคุณก็อย่าขอโทษเขาแบบเสแสร้งเพื่อเป็นการขอโทษและให้เขาหายโกรธ อย่าพูดว่า “ฉันคิดว่าฉันควรขอโทษ” หรือ “ฉันขอโทษ” ด้วยน้ำเสียงที่ก้าวร้าว แทนที่จะทำแบบนั้น คุณต้องทำให้ชัดเจนว่าคุณจริงใจกับความรู้สึกและความสำนึกผิดของคุณ หากคุณขอโทษโดยที่ไม่ได้หมายความแบบนั้น มันก็จะไม่ช่วยอะไร  สบตาเขา หันตัวเข้าหาเขาและทำให้เขาเห็นว่าคุณเจ็บปวดแค่ไหนในขณะที่คุณขอโทษ อย่าหาข้ออ้างให้กับพฤติกรรมของคุณ คุณต้องขอโทษกับสิ่งที่เกิดขึ้น สิ่งที่คุณควรหลีกเลี่ยงคือการพยายามขอโทษในเวลาที่ไม่เหมาะสม อย่าพยายามคุยกับเขาก่อนที่เขามีสิ่งสำคัญที่ต้องทำ เช่น ลงซ้อมสำหรับเกมแข่งเบสบอล ไปสัมภาษณ์งานหรือทำข้อสอบ ทำให้มั่นใจว่าคุณพูดกับเขาเมื่อเขาดูไม่เครียดและเข้าถึงได้ คุณยังควรหลีกเลี่ยงการถามว่าเขายังโกรธคุณหรือไม่ต่อหน้าคนอื่น หากคุณไม่พยายามที่จะคุยกับเขาตามลำพัง มันจะแสดงถึงความไม่จริงจัง หากคุณถามเขาในเวลาที่ไม่เหมาะสม เขาจะรู้สึกรำคาญที่คุณไม่ได้คิดให้รอบคอบว่าเมื่อไหร่ที่คุณจะมีบทสนทนา เพราะฉะนั้น คุณจะผิดตั้งแต่เริ่ม แน่นอนว่าเราทุกคนไม่ชอบการรู้ว่าใครบางคนกำลังโกรธเรา หากเขากำลังโกรธคุณมาก คุณก็ไม่ควรพยายามขอคืนดีกับเขาในวันเดียวกัน ให้เวลาเขาสัก 2-3 วันหรือแม้แต่ 2-3 สัปดาห์เพื่อให้ใจเย็นลงก่อนที่คุณจะรู้สึกว่าคุณสามารถคุยและเป็นเพื่อนกันอีกครั้ง หากคุณพยายามคุยกับเขาทันที เขาก็อาจจะไม่พร้อมฟังแล้วจะรู้สึกรำคาญรับโกรธคุณมากยิ่งขึ้น มันอาจจะยากที่ต้องใจเย็นในสถานการณ์เหล่านี้แต่คุณต้องเรียนรู้ที่จะทำสิ่งนั้น หาวิธีในการทำตัวเองให้ยุ่งก่อนที่เขาจะพร้อมคุย ในช่วงนี้คุณสามารถจดจ่อกับสิ่งที่คุณต้องการพูดกับเขา
ให้เวลาและพื้นที่กับเขา. หาเวลาและสถานที่ที่เหมาะสมในการพูดคุยเมื่อเขาพร้อม. ขอโทษและหมายความว่าอย่างนั้น. รับฟังเขาหากเขาต้องการพูด. ให้ความรักกับเขาบ้าง. บอกเขาว่าคุณใส่ใจเขามากแค่ไหน. ทำบางอย่างที่โรแมนติก. ทำสิ่งที่เขาอยากทำมานาน. ค่อยเป็นค่อยไปสักพัก. อย่าพยายามมากเกินไป. อย่านินทาเกี่ยวกับเขาให้เพื่อนคนอื่นฟัง. ซื่อสัตย์กับสิ่งที่เกิดขึ้น. ขอโทษแล้วขอคืนดีหากคุณทั้งคู่พร้อมแล้ว. กอดเขา. ทำตัวดีกับเขาเป็นพิเศษหลังจากนั้น. อย่าปล่อยให้มันเกิดขึ้นอีกครั้ง. อย่าขอโทษผ่านข้อความทางมือถือหรืออินเตอร์เน็ต. อย่าถามเขาว่าเขายังโกรธคุณหรือไม่เป็นหลายร้อยครั้ง. อย่าขอโทษแบบเสแสร้ง. อย่าเลือกเวลาที่ผิดในการมีบทสนทนา. อย่าพยายามแก้ไขสถานการณ์เร็วเกินไป.
https://www.wikihow.com/Make-a-Guy-Stop-Being-Mad-at-You-After-a-Fight https://www.wikihow.com/Make-a-Guy-Stop-Being-Mad-at-You-After-a-Fight https://www.wikihow.com/Make-a-Guy-Stop-Being-Mad-at-You-After-a-Fight
Reconciling with Your Boyfriend After a Fight Reconciling with a Guy Friend After a Fight Knowing What Not to Do Under Any Circumstances